<b>תשובה </b>שאלת מה הוא אבק רבית ומה הוא רבית קצוצה רבית הוא מה שפסק עם המלוה בשעת ההלואה להוסיף לו על מה שלקח ממנו ובזה אמרו המלוה סלע בחמשה דינרים וסאתיים חטים בשלש מפני שהוא רבים אמנם ההלואה אשר לא הוסיף לו בשעה ההלואה אכן באה ההוספה אחר כך כמו סאה בסאה זה הוא אבק רבית ורבית מוקדמת ורבית מאוחרת הוא אבק רבית ומה שהוא קונה ומוכר בהוספה זה הוא אבק רבית והדירה בעד ההלואה בפחות ממה ששוכר לאחרים זה הוא אבק רבית ופסיקה על הפירות בלא שער שבשוק ושטר עיסקא בלא שכר כל זה אבק רבית וכל אופני הרבית לא שייך בהו המחילה כי שניהן עוברין המלוה והלוה הלוקח והמוכר: